દસ મિનિટ બાદ એબીવીપીના સભ્ય અને જેએનએસયુના સંયુકત મંત્રી સૌરભ શર્મા આવ્યા હતા. તેમણે મને બસ રૂટ પર ચર્ચા બાદ અફઝલ ગુરુની ન્યાયિક હત્યા પર એક સાંસ્કૃતિક કાર્યક્રમની પત્રિકા બતાવી હતી અને જણાવ્યું હતું કે કેટલાક વિદ્યાર્થીઓ આજે સાંજે પ-૦૦ વાગ્યે સાબરમતી ઢાબામાં એક કાર્યક્રમનું આયોજન કરી રહ્યા છે. રજિસ્ટ્રાર ભૂપીન્દર ઝુત્શીએ જણાવ્યું કે યુનિવર્સિટીએ જ્યારે આ કાર્યક્રમને મંજૂરી પાછી ખેંચી લેવાનો નિર્ણય કર્યો ત્યારે કન્હૈયાએ તેનો વિરોધ કર્યો હતો.